
Tisztelt Képviselő-testület! 
JELENTÉS
Borzavár Községi Önkormányzat Képviselő-testülete 2026. május 13-i ülésére
a lejárt határidejű határozatok végrehajtásáról
A lejárt határidejű határozatok végrehajtásával kapcsolatban az illetékesek az alábbi tájékoztatást adták:
105/2025.(XII.3.) határozata
a „Veszprém-Balaton Európa Sportrégiója 2026” programhoz való csatlakozásról
1./ Borzavár Községi Önkormányzat Képviselő-testülete úgy dönt, hogy támogatja Borzavár Községi Önkormányzatnak a „Veszprém-Balaton Európa Sportrégiója 2026” programhoz kapcsolódóan biztosított pályázati lehetőségeket és a programhoz történő csatlakozás feltételeit biztosító regionális együttműködéshez való csatlakozást.

2./ A Képviselő-testület egyetért az előterjesztés 1. mellékleteként csatolt Veszprém-Balaton 2023 Zártkörűen Működő Részvénytársasággal (székhely: 8200 Veszprém, Cserhát ltp. 8.; cégjegyzékszám: 19-10-500277; adószám: 23701142-2-19; képviseli: Markovits Aliz vezérigazgató), valamint a Veszprém-Balaton Régió Kultúrájáért Közalapítvánnyal (székhely: 8200 Veszprém, Óváros tér 9.; nyilvántartási szám: 19-01-0000227; adószám: 19264581-1-19; képviseli: Surguta Orsolya kuratóriumi elnök) kötendő háromoldalú Együttműködési Megállapodás tartalmával.

3./ A Képviselő-testület vállalja, hogy az együttműködés keretében 2026. március 31. napjáig - a tárgyévet megelőző év december 31. napján érvényes borzavári lakónépesség alapján - fizetendő 1 euró/év/lakos hozzájárulás összegét beépíti az önkormányzat 2026. évi költségvetési rendeletébe.

4./ A Képviselő-testület felhatalmazza a polgármestert az 1./-2./ pontok szerinti Együttműködési Megállapodás megkötésére. 

Felelős: 1./-4./ pontok esetében: Skobrák Viktória polgármester

Határidő: 1./ - 3./ pontok esetében: azonnal

                4./ pont esetében: 2025. december 18.
A 2026 márciusi munkaterv szerinti ülés lejárt határidejű határozatai között tévesen került jelentésre, hogy a megállapodás megkötésre került. A határozat e-mail-en megküldésre került a Veszprém-Balaton 2023 Zrt.-nek, azonban utána nem érkezett meg a hivatali e-mail címre a megállapodás tervezete, így az nem került aláírásra. Telefonos és e-mail-es egyeztetéseket követően sem derült ki, mi az oka, hogy nem érkezett meg a megállapodás tervezet. Annak megkötésére azonban már nincs mód. Ennélfogva a tagdíj befizetése sem történt meg.  
9/2026.(I.22.) határozata
Borzavár község 2023-2028. időszakra szóló Helyi Esélyegyenlőségi Programjának felülvizsgálatáról

1.) Borzavár Községi Önkormányzat Képviselő-testülete - az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. § (4) bekezdés és a helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011.(XII.27.) Korm. rendelet 6. §-a, valamint a társadalmi felzárkózásért felelős miniszter által, a Belügyminisztérium honlapján közzétett „Módszertani útmutató a helyi esélyegyenlőségi programok elkészítésének szempontjaihoz és a program felülvizsgálatához” című dokumentum alapján Borzavár község Helyi Esélyegyenlőségi Programját (2018-2023.) áttekintette és felülvizsgálta.

2.) Borzavár Községi Önkormányzat Képviselő-testülete az 1.) pontban meghatározott szempontok szerint felülvizsgált és módosított Helyi Esélyegyenlőségi Programot a határozat 1. melléklete szerinti tartalommal jóváhagyja.
3.) Borzavár Községi Önkormányzat Képviselő-testülete gondoskodik - a helyi esélyegyenlőségi referens közreműködésével – az 1.) pont szerint felülvizsgált Helyi Esélyegyenlőségi Program nyilvánosságra hozataláról, közzétételéről és a szükséges intézkedések megtételéről.

Felelős:
1.)-3.) pontok esetében: Skobrák Viktória polgármester

Határidő:
1.) és 2.) pontok esetében: azonnal



3.) pont esetében: 2026. február 28.
A Helyi Esélyegyenlőségi Program nyilvánosságra hozatalra (publikálásra) megküldésre került.
27/2026.(II.25.) határozata

Borzavár Községi Önkormányzat 2026. évi közbeszerzési tervének elfogadása tárgyában
Borzavár Községi Önkormányzat Képviselő-testülete Borzavár Községi Önkormányzat 2026. évi közbeszerzési tervét a határozat 1. mellékletében meghatározottak szerint elfogadja.

Felelős: Skobrák Viktória polgármester

Határidő: 2026. december 31.
A közbeszerzési terv az EKR rendszerbe feltöltésre került. 
28/2026. (II.25.) határozata

a 2026/2027. tanévre vonatkozó iskolai körzethatár kijelölésének véleményezése tárgyában
1./ Borzavár Községi Önkormányzat Képviselő-testülete a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 24. § (1a) bekezdésében biztosított véleményezési jogkörében egyetért a Veszprémi Tankerületi Központ TK/178/01030-3/2025 ügyiratszámú okiratában – Borzavár-Porvai Német Nemzetiségi Nyelvoktató Általános Iskola (8428 Borzavár, Alkotmány u. 1., 8429 Porva, Székely József u. 2.), mint kötelező felvételt biztosító általános iskola kijelölésével.

2./ Borzavár Községi Önkormányzat Képviselő-testülete utasítja a polgármestert jelen határozatának a Veszprémi Tankerületi Központ részére történő megküldésére.

Felelős: 1./-2./ pont esetében: Skobrák Viktória polgármester

Határidő: 1./ pont esetében: azonnal

                2./ pont esetében: 1 munkanapon belül
A határozat kivonat a Veszprémi Tankerületi Központ részére megküldésre került.
30/2026. (II.25.) határozata

a házi gyermekorvosi feladatellátási szerződés módosítása tárgyában
1.) Borzavár Községi Önkormányzat Képviselő-testülete úgy dönt, hogy  „Bogyó-Med Kft-vel (cégjegyzék száma: 19-09-524695, adószám: 32641503-1-19, székhely: 8420 Zirc, Reguly Antal utca 32., képviseli: Tóthné Dr. Kovács Orsolya ügyvezető), a személyes közreműködést ellátó Dr. Kovács Orsolya orvos (alapnyilvántartási/orvosi pecsétszám: 73437, szolgáltató azonosító: 005921), mint egészségügyi szolgáltatóval a 2024. november 19. napján megkötött feladatellátási szerződés 1. sz. módosítását – az előterjesztés 3. melléklete szerint - elfogadja.

2.) Borzavár Községi Önkormányzat Képviselő-testülete vállalja, hogy az Egészségügyi szolgáltató - feladat-ellátási szerződés jelen módosítását követően szükséges – működési engedélyének módosításával kapcsolatban felmerült költségeit (igazgatási szolgáltatási díj, adminisztrációs költség) megtéríti.

3.) Borzavár Községi Önkormányzat Képviselő-testülete a 2.) pontban meghatározott költségeket az Önkormányzat 2026. évi költségvetésének Dologi kiadásai előirányzata terhére biztosítja.

4.) Borzavár Községi Önkormányzat Képviselő-testülete felhatalmazza a polgármestert az 1.) pontban meghatározott feladat-ellátási szerződés módosítás aláírására.

5.) Borzavár Községi Önkormányzat Képviselő-testülete felhatalmazza a Zirci Közös Önkormányzati Hivatal Jegyzőjét, hogy a feladatellátási szerződés módosításban esetlegesen felmerülő technikai módosításokat elvégezze.

Felelős: 
1.)-4.) pontok esetében: Skobrák Viktória polgármester



5.) pont esetében: Viziné dr. Horváth Judit jegyző

Határidő: 
1.) és 3.) pont esetében: azonnal



2.) pont esetében: azonnal és 2026. április 30.

4.) és 5.) pontok esetében: 2026. március 13.

A feladat-ellátási szerződés módosítás aláírásra került. 
32/2026. (II.25.) határozata
a Veszprémi Hivatásos Tűzoltó-parancsnokság 2025. évi tevékenységéről szóló beszámolójának elfogadásáról
1./ Borzavár Községi Önkormányzat Képviselő-testülete a Veszprémi Hivatásos Tűzoltó-parancsnokság 2025. évi tevékenységéről szóló, az előterjesztés 2. mellékletét képező beszámolóját elfogadja.

2./ Borzavár Községi Önkormányzat Képviselő-testülete felkéri a Zirci Közös Önkormányzati Hivatal Jegyzőjét, hogy ezen határozatot küldje meg a Veszprémi Hivatásos Tűzoltó-parancsnokság részére.

Felelős: 
1./ pont esetében: Skobrák Viktória polgármester

             
2./ pont esetében: Viziné dr. Horváth Judit jegyző

Határidő:
1./ pont esetében: azonnal



2./ pont esetében: 5 munkanapon belül

A határozat kivonat megküldésre került. 
37/2026. (III.18.) határozata

önkormányzati rendelet megalkotásához történő hozzájárulás tárgyában
1.) 
Borzavár Községi Önkormányzat Képviselő-testülete, mint a Zirci Járás Önkormányzati Társulása tagja, 

a) egyetért - a Zirci Járás Önkormányzati Társulása Társulási Tanácsa 21/2026. (II.26.) határozatával elfogadott – Zirci Járás Szociális Szolgáltató Központ által, 2026. április 1. napjától alkalmazandó személyes gondoskodást nyújtó szolgáltatások térítési díjaival.

b) hozzájárul Zirc Városi Önkormányzat Képviselő-testületének a személyes gondoskodást nyújtó ellátásokról, azok igénybevételéről és a fizetendő térítési díjakról szóló 7/2019.(III.29.) önkormányzati rendelet módosítására irányuló – előterjesztés 2. mellékletét képező rendelettervezet szerinti -  rendelet megalkotásához.

2.) 
Borzavár Községi Önkormányzat Képviselő-testülete felkéri a polgármestert, hogy jelen határozatát küldje meg Zirc Városi Önkormányzat Polgármestere részére.


Felelős: 1.)-2.) pontok esetében: Skobrák polgármester


Határidő: 1.) pont esetében: azonnal

                            2.) pont esetében: 2026. március 23.
A határozat kivonat Zirc város polgármestere részére megküldésre került. 
38/2026. (III.18.) határozata

a Veszprémi Rendőrkapitányság kapitányságvezetővé történő kinevezés tárgyában
1./ Borzavár Községi Önkormányzat Képviselő-testülete egyetért Horváth Attila Kálmán r. alezredes Veszprémi Rendőrkapitányság kapitányságvezetővé történő kinevezésével.

2./ Borzavár Községi Önkormányzat Képviselő-testülete utasítja a polgármestert jelen határozat Veszprém Vármegyei Rendőrfőkapitány részére történő megküldésére. 

Felelős: 1./ - 2./ esetében: Skobrák Viktória polgármester

Határidő: 1./ pont esetében: azonnal

                2./ pont esetében: 2026. március 20.
A döntés továbbításra került a Veszprém Vármegyei Rendőrfőkapitányság részére.
42/2026. (IV.9.) határozata
a Farmer-Partner Kft-vel rovar- és rágcsálóirtási tevékenységre kötött szerződés tárgyában
1. Borzavár Községi Önkormányzat Képviselő-testülete jelen előterjesztés 2. mellékletének megfelelően 2026. április 13. napi hatállyal új szerződést köt a Farmer-Partner Kft-vel (székhely: 8412 Gyulafirátót, Felsőújsor 10., adószám: 14265824-2-19, Cégjegyzékszám: 19-09-510254) rovar- és rágcsálóirtási tevékenységre vonatkozóan. 
2. A Képviselő-testület felhatalmazza a polgármestert az előterjesztés 2. melléklete szerinti Vállalkozási szerződés aláírására.
3. A Képviselő-testület felhatalmazza a Zirci Közös Önkormányzati Hivatal Jegyzőjét, hogy a 2. pontban foglalt vállalkozási szerződésben esetlegesen előforduló technikai javításokat elvégezze. 

Felelős:   1-2. pontok esetében: Skobrák Viktória polgármester


    3. pont estében: Viziné dr. Horváth Judit jegyző

Határidő: 1. pont esetében: azonnal

2. pont esetében: 2026. április 13.

3. pont esetében: 2026. április 13. 

Az új szerződés megkötésére került a Farmer-Partner Kft-vel rovar- és rágcsálóirtási feladatok ellátására.
43/2026. (IV.9.) határozata

az Észak-Balatoni Térség Regionális Települési Szilárdhulladék-kezelési Önkormányzati Társulás 2025. évi beszámolója tárgyában
1. Borzavár Községi Önkormányzat Képviselő-testülete az Észak-Balatoni Térség Regionális Települési Szilárdhulladék-kezelési Önkormányzati Társulás 2025. évi beszámolóját az előterjesztésben foglaltaknak megfelelően elfogadja.

2. Borzavár Községi Önkormányzat Képviselő-testülete utasítja a polgármestert jelen határozatnak az Észak-Balatoni Térség Regionális Települési Szilárdhulladék-kezelési Önkormányzati Társulás részére történő megküldésre.

Felelős: 1. -2. pontok esetében: Skobrák Viktória polgármester

Határidő: 1. pont esetében: azonnal

                2. pont esetében: 2026. április 20. 
A határozat kivonat az Észak-Balatoni Térség Regionális Települési Szilárdhulladék-kezelési Önkormányzati Társulás részére megküldésre került. 
Borzavár, 2026. május 8. 














  Skobrák Viktória








      polgármester

Határozati javaslat

Borzavár Községi Önkormányzat Képviselő-testületének
…/2026. (....) határozata
a lejárt határidejű határozatok végrehajtása tárgyában
Borzavár Községi Önkormányzat Képviselő-testülete a lejárt határidejű határozatok végrehajtásáról szóló polgármesteri jelentést az előterjesztésben foglaltaknak megfelelően tudomásul veszi. 

Felelős: 
Skobrák Viktória polgármester

Határidő: 
azonnal 

